**Kúpna zmluva č.: ......................**

uzatvorená podľa ust. § 409 a nasl. zákona č. 513/1991 Zb. Obchodný zákonník v platnom znení (ďalej len „**Obchodný zákonník**“)

(ďalej len „**Zmluva**“)

medzi:

1. **Kupujúci**

Názov: Chemický ústav Slovenskej akadémie vied (CHU SAV)

Sídlo: Dúbravská cesta 9, 845 38 Bratislava

Štatutárni zástupcovia: Ing. Miroslav Koóš, DrSc., riaditeľ

Zástupca zodpovedný

vo veciach technických: Ing. Jaroslav Katrlík, PhD.

IČO: 00166618

DIČ: 2020894678

IČ DPH: neplatca DPH

Bankové spojenie: ŠTÁTNA POKLADNICA, Radlinského 32, Bratislava 810 05

Číslo účtu (IBAN): SK50 8180 0000 0070 0061 4311

SWIFT: SPSRSKBA

(ďalej len „kupujúci“)

a

1. **Predávajúci**

Obchodný názov: ..............................................................................

Sídlo: ..............................................................................

Štatutárni zástupcovia: ..............................................................................

Zástupca zodpovedný

vo veciach technických: ..............................................................................

IČO: ..............................................................................

DIČ: ..............................................................................

IČ DPH: ..............................................................................

Bankové spojenie: ..............................................................................

Číslo účtu (IBAN): ..............................................................................

SWIFT: ..............................................................................

Zápis: Obchodný register Okresného súdu ....................,oddiel: ........,

vložka č. .......

(ďalej len „predávajúci“)

(kupujúci a predávajúci ďalej spolu len ako „zmluvné strany“)

**Preambula**

1. Kupujúci realizoval verejné obstarávanie na predmet zákazky „Laboratórne prístroje“ vyhlásený oznámením o vyhlásení verejného obstarávania zverejneným v Úradnom vestníku Európskej únie zo dňa xx.xx.2021 pod značkou ................ a vo Vestníku verejného obstarávania č. xxx/2021 zo dňa xx.xx.2021 pod značkou ........... - MST (ďalej len „Verejné obstarávanie“) v zmysle príslušných ustanovení zákona o verejnom obstarávaní.
2. Predávajúci bol vyhodnotený ako úspešný uchádzač vo verejnom obstarávaní na dodávku tovaru ...... *( uvedie sa názov časti na ktorú sa uzatvára zmluva*) podľa prílohy č.1 k zmluve a z toho dôvodu s ním Kupujúci uzatvára túto zmluvu.
3. Zmluvné strany ku dňu uzavretia tejto zmluvy zhodne vyhlasujú, že sú spôsobilé zmluvu uzatvoriť a plniť záväzky z nej vyplývajúce a že im nie je známa žiadna taká okolnosť, ktorá by mohla ohroziť plnenie povinností vyplývajúcich im zo zmluvy. Osobitne predávajúci vyhlasuje, že ku dňu uzavretia tejto zmluvy:
4. je ako partner verejného sektora zapísaný v registri partnerov verejného sektora v zmysle zákona o registri partnerov verejného sektora *(ak sa uplatňuje povinnosť zápisu)*,
5. disponuje dostatočnými kapacitami na riadne a včasné plnenie povinností vyplývajúcich mu zo zmluvy;
6. disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu zmluvy;
7. nemá uložený zákaz účasti podľa § 182 ods. 3 písm. b) zákona o verejnom obstarávaní;
8. vyhlásenia a povinnosti podľa písm. a) až d) tohto ods. sa v rovnakom rozsahu vzťahujú na všetkých subdodávateľov predávajúceho, teda na subdodávateľov podľa zákona o verejnom obstarávaní, ako aj na subdodávateľov podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).
9. Zmluvné strany berú na vedomie a podpisom tejto zmluvy potvrdzujú, že sú plne oboznámené so skutočnosťou, že predmet tejto zmluvy je poskytovaný v súvislosti s implementáciou operačného programu Integrovaná infraštruktúra pre programové obdobie 2014 – 2020.

**Článok 1**

**Predmet Zmluvy**

1. Predmetom tejto Zmluvy je záväzok Predávajúceho dodať Kupujúcemu tovar v rozsahu uvedenom v Prílohe č. 1 tejto Zmluvy, ktorá obsahuje podrobný popis dodávaných tovarov a ich technické špecifikácie (ďalej len „**tovar**“) a záväzok Predávajúceho previesť na Kupujúceho vlastnícke právo k tovaru dodanému podľa tejto Zmluvy.
2. Záväzku Predávajúceho podľa bodu 1. tohto článku Zmluvy zodpovedá záväzok Kupujúceho zaplatiť Predávajúcemu kúpnu cenu za dodanie tovaru podľa platobných podmienok dohodnutých v Článku 4 tejto Zmluvy. Predmet kúpy sa bude považovať za riadne dodaný po jeho úplnom dodaní a prevzatím Kupujúcim na základe dodacieho listu prípadne preberacieho protokolu bez výhrad. Kupujúci sa zaväzuje predmet kúpy v prípade jeho riadneho a bezvadného dodania prevziať a zaplatiť zaň dohodnutú kúpnu cenu.
3. Súčasťou dodávky tovarov v súlade s Prílohou č. 1 sú aj nasledovné služby:
4. doprava predmetu plnenia na miesto plnenia uvedené v Článku 2 tejto Zmluvy,
5. inštalácia tovarov a všetkých potrebných častí k úspešnej prevádzke
6. uvedenie tovarov do rutinnej/produktívnej prevádzky,
7. odskúšanie funkčnosti a prevádzkyschopnosti dodaných tovarov,
8. odovzdanie dokumentácie (manuál pre obsluhu zariadení) v slovenskom jazyku,
9. zaškolenie zamestnancov Kupujúceho na obsluhu dodaných tovarov na mieste dodania, vrátane inštruktáže pre rutinnú prevádzku a údržbu,
10. odovzdanie Návodu na použitie/obsluhu tovaru v slovenskom resp. v českom jazyku a Záručnyého listu,
11. poskytnutie záručného servisu počas záručnej doby v súlade s touto Zmluvou.
12. Vlastnícke právo k riadne a včas dodanému predmetu zákazky prechádza na kupujúceho protokolárnym prevzatím predmetu zákazky v súlade s Článkom 3 tejto Zmluvy.
13. Nebezpečenstvo škody na predmete zákazky prechádza na kupujúceho okamihom prevzatia tovaru. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody tovaru na kupujúceho, ak je vada spôsobená porušením povinností Predávajúceho.
14. Súčasťou záväzku Predávajúceho je poskytnutie písomných dokladov potrebných pre riadne a bezchybné užívanie tovaru na požadovaný účel, a to najmä, no nie len výlučne:
15. neoverené kópie dokladov a dokumentov, preukazujúcich splnenie požiadaviek na užívanie tovaru v súlade s platnou legislatívou SR a Európskej únie.

Ak predávajúci nepredloží do piatich (5) pracovných dní odo dňa podpisu tejto Zmluvy všetky doklady a dokumenty uvedené v tomto bode, Kupujúci písomne vyzve Predávajúceho na predloženie požadovaných dokladov a poskytne mu dodatočnú lehotu päť' (5) pracovných dní. Nepredloženie požadovaných dokladov ani v dodatočne poskytnutej lehote sa považuje za podstatné porušenie Zmluvy a zakladá právo Kupujúceho odstúpiť od Zmluvy.

1. Predávajúci je povinný dodržiavať ustanovenia tejto Zmluvy a vykonávať ich v súlade s príslušnými všeobecne záväznými právnymi predpismi a štandardmi kvality uplatňujúcimi sa v danej oblasti.
2. Predávajúci sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky, ako aj právne akty EÚ.
3. Predávajúci nesie zodpovednosť za to, že služby poskytované podľa tejto Zmluvy budú poskytované v najvyššej dostupnej kvalite splňajúce najvyššie nároky najvyššej techniky tak, aby vyhovovali potrebám Kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností v zmysle tejto Zmluvy. Predávajúci podpisom Zmluvy prehlasuje, že si je plne vedomý účelu kúpy a charakteru potrieb používania Tovaru Kupujúcim.
4. Kupujúci si vyhradzuje právo kedykoľvek počas trvania tejto Zmluvy požadovať od osôb, vykonávajúcich inštaláciu, servisné zásahy alebo iné odborné služby vo vzťahu k Tovaru/-om, preukázanie splnenia odbornej spôsobilosti a potrebnej kvalifikácie na realizované úkony. Predávajúci je povinný preukázať túto povinnosť najneskôr pred začatím inštalácie a ak dôjde k zmene, oznámiť zmenu bezodkladne, najneskôr do najbližšieho nástupu na výkon opravy. Kupujúci má právo overiť túto skutočnosť v prípade odôvodnenej pochybnosti porušenia tejto povinnosti aj dodatočne, počas celého trvania záruky.
5. Najneskôr do 5 dní od podpisu Zmluvy odovzdá Predávajúci Kupujúcemu certifikát alebo obdobné potvrdenie vydané výrobcom dodávaného Tovaru preukazujúce, že Predávajúci je autorizovaný poskytovať záručný aj pozáručný servis k Tovaru tvoriacemu predmet Zmluvy.
6. Ak preukázal Predávajúci v súlade s príslušnou dokumentáciou dodržanie požadovaných dielčich technických parametrov Tovaru a Kupujúci pri následných kontrolných meraniach Tovaru preukázateľne zistí, že neboli dosiahnuté predávajúcim uvedené a platnými právnymi a alebo technickými predpismi stanovené minimálne hodnoty (normy) kontrolovaného Tovaru/-ov pre daný účel, je Predávajúci povinný po preukázaní uvedených nedostatkov zo strany Kupujúceho, zistené nedostatky bez zbytočného odkladu odstrániť a to formou výmeny nevyhovujúceho Tovaru za tovar splňajúci požadované hodnoty (normy). Ak Predávajúci takýmto konaním spôsobí Kupujúcemu škodu, je povinný ju nahradiť v plnej výške.

**Článok 2**

**Čas a miesto plnenia**

1. Predávajúci sa zaväzuje na svoje náklady a na svoje nebezpečenstvo dodať tovar v zmysle Čl. 1 tejto Zmluvy najneskôr do 2 mesiacov odo dňa nadobudnutia účinnosti tejto Zmluvy.
2. Dodávka tovaru sa uskutoční v čase od 08,00 hod. do 16,00 hod., ak sa Zmluvné strany nedohodnú na inom čase.
3. Miestom dodania tovaru je pracovisko Chemický ústav SAV, Tr. A.Hlinku 2, 949 76 Nitra.
4. Predávajúci sa zaväzuje Tovar zabaliť a vybaviť na prepravu, pričom náklady s tým spojené sú už zahrnuté v kúpnej cene. Predávajúci garantuje zabalenie Tovaru takým spôsobom, aby bola dostatočne zabezpečená jeho ochrana a úschova. Predávajúci zabezpečí také balenie tovaru, ktoré je nevyhnutné na to, aby sa zabránilo jeho zničeniu alebo poškodeniu počas prepravy do miesta plnenia. Obal má byť dostačujúci na to, aby v neobmedzenej miere zniesol hrubé zaobchádzanie, vystavenie extrémnym teplotám, soli a zrážkam počas prepravy a otvoreného skladovania. Ak je to vhodné, veľkosť a hmotnosť obalu zohľadňuje vzdialenosť do miesta plnenia.
5. Predávajúci sa zaväzuje akékoľvek zmeny týkajúce sa dodávky Tovaru (a to najmä, nie však výlučne ukončenie výroby Tovaru) oznámiť Kupujúcemu najneskôr do piatich (5) pracovných dní, od kedy sa o tejto skutočnosti preukázateľne dozvedel, a to e-mailom s následným písomným doručením oznámenia Kupujúcemu. Ak predávajúci oznámi kupujúcemu ukončenie výroby Tovaru, súčasťou oznámenia bude písomné potvrdenie výrobcu Tovaru o ukončení výroby Tovaru. V prípade ukončenia výroby Tovaru je Predávajúci povinný písomne ponúknuť Kupujúcemu iný - plne funkčný náhradný tovar, spĺňajúci všetky minimálne požiadavky v špecifikáciách, uvedených v Prílohe č. 1 Zmluvy.
6. Predávajúci je povinný Tovar nainštalovať a uviesť do bezporuchovej prevádzky bezodkladne po jeho dodaní, najneskôr však do päť (5) pracovných dní odo dňa jeho dodania Kupujúcemu do miesta dodania, a to na vlastné náklady.
7. Predávajúci je povinný zabezpečiť s odbornou starostlivosťou všetky úkony potrebné k riadnemu dodaniu Tovaru. Dodanie Tovaru do miesta plnenia zahŕňa aj nasledovné povinnosti Predávajúceho:
	1. vykládku Tovaru,
	2. presun Tovaru v rámci objektu podľa pokynov oprávnenej osoby Kupujúceho,
	3. rozbalenie Tovaru a likvidáciu obalového materiálu.

**Článok 3**

**Spôsob dodania a prevzatia Tovaru**

1. Predávajúci je povinný dodať Kupujúcemu Tovar v množstve a kvalite podľa špecifikácie predmetu Zmluvy (jeho jednotlivých položiek) a úplne spôsobilý na užívanie na určený účel vyplývajúci z jeho povahy. Predávajúci sa zaväzuje, že Tovar ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväzné právne predpisy a technické normy čo sa týka stanovenia požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, hygienické a zdravotné normy. V prípade, že nebudú dodržané uvedené podmienky, má tovar vady.
2. Predávajúci zodpovedá za právne i faktické vady, ktoré má Tovar v okamihu prechodu nebezpečenstva škody na Kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody Tovaru na Kupujúceho, ak je vada spôsobená porušením povinností Predávajúceho.
3. Predávajúci sa zaväzuje zrealizovať predmet Zmluvy vo vlastnom mene a na vlastnú zodpovednosť.
4. Predávajúci dodá tovar na miesto určené Kupujúcim, uvedené v bode 3 Čl. 2 tejto Zmluvy.
5. Kupujúci sa zaväzuje umožniť Predávajúcim ustanoveným zamestnancom prístup na miesto plnenia v primeranom čase a v rozsahu potrebnom pre riadne plnenie tejto zmluvy.
6. Ak predávajúci pripraví predmet zmluvy na odovzdanie pred dohodnutým termínom, zaväzuje sa kupujúci tento predmet zmluvy prevziať aj v skoršom ponúknutom termíne. Predávajúci bude kupujúcemu avizovať dodávku predmetu zmluvy telefonicky alebo e-mailom, najmenej 3 pracovné dni pred dňom dodania na tel. č. +421 XXXXXX a súčasne na mailovej adrese: xxxxx@savba.sk.
7. Ak Predávajúci nesplní svoju povinnosť uvedenú v bode 6. tohto článku, Kupujúci nie je povinný prevziať daný Tovar v deň doručenia, ale až v tretí pracovný deň. Náklady v tomto prípade znáša predávajúci.
8. Ak dodržanie termínov realizácie zo strany Predávajúceho je závislé od riadneho a včasného spolupôsobenia Kupujúceho dohodnutého v tejto Zmluve, tak po dobu omeškania kupujúceho s poskytnutím spolupôsobenia nie je predávajúci v omeškaní so splnením záväzku.
9. Tovar bude prevzatý povereným zamestnancom Kupujúceho.
10. Kupujúci je povinný prevziať tovar bezodkladne po jeho dodaní iba v prípade, ak Predávajúci dodá tovar v množstve a za podmienok v súlade s touto Zmluvou. Kupujúci nie je povinný prevziať od Predávajúceho čiastočné, neúplné plnenie, resp. plnenie, ktoré bolo dodané v rozpore s touto Zmluvou. Kupujúci potvrdí prevzatie predmetu Zmluvy podpísaním dodacieho listu. Ak pri preberaní predmetu zmluvy Kupujúci zistí, že má vady, predmet zmluvy neprevezme a spíše s Predávajúcim záznam o zistených vadách, spôsobe a termíne ich odstránenia. Predávajúci je povinný odovzdať predmet zmluvy Kupujúcemu bezodkladne po odstránení zistených vád.
11. Kupujúci si vyhradzuje právo odmietnuť prevziať predmet zmluvy z dôvodu nedodržania ceny, akosti, minimálnych technických požiadaviek uvedených v ponuke Predávajúceho, štruktúry alebo množstva tovaru špecifikovaného v Prílohe č. 1 Zmluvy, pokiaľ sa zmluvné strany nedohodnú inak.
12. Kupujúci nie je povinný prevziať tovar v prípade, ak sa na náklady Kupujúceho neuskutoční kontrola tovaru. Túto kontrolu možno vykonať pred dodaním tovaru u Predávajúceho a/alebo na mieste dodania tovaru podľa bodu 3 Čl. 2 tejto Zmluvy.
13. Predávajúci odovzdá Kupujúcemu doklady, ktoré sú potrebné na prevzatie a na užívanie tovaru.
14. Predávajúci sa zaväzuje dodať tovar, ktorý zodpovedá minimálne technickej špecifikácií podľa Prílohy č. 1 tejto Zmluvy. Ak je na trhu Slovenskej republiky v čase dodania tovaru k dispozícii tovar, ktorý zodpovedá všetkým požiadavkám Kupujúceho stanoveným v Prílohe č. 1 tejto Zmluvy, avšak tento tovar je technicky, vývojovo, dizajnovo alebo inými parametrami kvalitnejší od tovaru uvedeného v Prílohe č. 1 tejto Zmluvy, Predávajúci sa zaväzuje dodať takýto nový tovar Kupujúcemu za rovnakých podmienok.
15. V prípade preukázateľného zistenia, že minimálna technická špecifikácia tovaru a rozsah dodávky v zmysle tejto Zmluvy nie je splnená, je povinný Predávajúci dodať Tovary v súlade s Prílohou č. 1 tejto Zmluvy, a to bezodkladne do 24 hodín od písomnej výzvy Kupujúceho, pričom sa Predávajúci takto dostáva do omeškania s termínom dodania podľa tejto zmluvy a vzťahujú sa na neho v plnej miere ustanovenia Čl. 6. tejto zmluvy.
16. Predávajúci sa pri dodaní tovaru zaväzuje postupovať s náležitou odbornou starostlivosťou, hospodárne a v súlade so záujmami Kupujúceho. V súvislosti s dodaním tovaru Kupujúci poskytne Predávajúcemu úplné a správne informácie potrebné za účelom dodania tovaru.

**Článok 4**

**Cena a platobné podmienky**

1. Kúpna cena tovaru je stanovená ako výsledok verejného obstarávania v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov. Jednotkové ceny a štruktúrovaný rozpočet ceny je súčasťou Prílohy č. 2 tejto Zmluvy, ktorá je nedeliteľnou súčasťou tejto Zmluvy a je pre Zmluvné strany záväzný.
2. Zmluvné strany sa dohodli na kúpnej cene vo výške:

................,00 (slovom: ................) EUR bez DPH, teda

................,00 (slovom: ................) EUR s DPH.

1. Kúpna cena je výsledná cena pre Kupujúceho za predmet Zmluvy podľa špecifikácie uvedenej v Prílohe č. 1 tejto Zmluvy a zahŕňa v sebe aj náklady súvisiace s dovozom Tovaru (colné poplatky, obchodnú a dovoznú prirážku a DPH). V cene podľa bodu 2 tohto článku sú obsiahnuté všetky oprávnené náklady Predávajúceho na dodanie/dopravu do miesta určenia, funkčné odskúšanie, zaškolenie zamestnancov Kupujúceho, certifikáty, odstránenia prebytočných obalov a pod. Kúpna cena je dohodnutá ako cena maximálna a nemôže byť počas trvania tohto zmluvného vzťahu navýšená.
2. Predávajúci je povinný pri výpočte kúpnej ceny za tovar podľa tejto zmluvy pripočítať DPH podľa aktuálnych všeobecne záväzných právnych predpisov SR, platných v čase vykonania fakturácie za dodaný tovar.
3. Kupujúcemu vzniká povinnosť na zaplatenie ceny predávajúcemu po riadnom dodaní a odovzdaní objednaného tovaru podľa tejto zmluvy predávajúcim, a to na základe vystavenej faktúry, ktorá musí byť v súlade s objednávkou vystavenou kupujúcim. Súčasťou faktúry musí byť dodací list potvrdený bez výhrad povereným zástupcom kupujúceho aj predávajúceho, a to ich podpismi a odtlačkami pečiatok a kópia objednávky. Kupujúci a predávajúci sa zaväzujú vo všetkých písomných materiáloch a dokladoch prináležiacich k tejto zmluvy (ako napríklad: listoch, dodacích listoch a faktúrach, atď.) uvádzať číslo tejto zmluvy, názov projektu a kód ITMS, názov poskytovateľa projektu.
4. Predávajúci je povinný predkladať kupujúcemu faktúru v súlade s platnými právnymi predpismi do 15 (pätnástich) kalendárnych dní odo dňa dodania a odovzdania tovaru, ktorá musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov a s ust. §3a Obchodného zákonníka. Predávajúci nie je oprávnený fakturovať žiadnu ďalšiu odplatu za služby súvisiace s dodaním Tovaru.
5. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti kupujúceho pri uplatňovaní záväzkovo-právnych vzťahov, budú predávajúci povinní vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.
6. Predávajúci je povinný predkladať uvedené doklady podpísané zástupcom Predávajúceho, písomne doručenou poštovou zásielkou alebo osobne na adresu Kupujúceho uvedenú v záhlaví tejto zmluvy.
7. Ak faktúra nebude obsahovať všetky zmluvou a príslušnými všeobecne záväznými právnymi predpismi SR stanovené náležitosti alebo v nej nebudú uvedené správne údaje podľa tejto Zmluvy, je Kupujúci povinný faktúru neuhradiť a vrátiť Predávajúcemu k jej oprave. Nová lehota splatnosti faktúry (60 dní) začne plynúť až dňom riadneho doručenia opravenej faktúry.
8. Úhrada faktúr bude prebiehať bezhotovostným platobným stykom na účet Predávajúceho po dodaní Tovaru podľa tejto Zmluvy a za ceny a podľa špecifikácie uvedenej v tejto Zmluve.
9. Kupujúci nie je oprávnený poskytovať Predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu tejto Zmluvy. Kupujúci nezodpovedá za omeškanie platieb v prospech Predávajúceho, ktoré budú zapríčinené zo strany jeho peňažného ústavu.
10. Lehota splatnosti faktúry je 60 (šesťdesiat) kalendárnych dní odo dňa preukázateľného doručenia faktúry Kupujúcemu.

**Článok 5**

**Záručná doba a zodpovednosť za vady**

1. Predávajúci zodpovedá za to, že Tovar je dodaný riadne, v kvalite a za podmienok, stanovených  touto Zmluvou.
2. Predávajúci poskytne na predmet Zmluvy záruku min. 24 mesiacov, ktorá začína plynúť dňom protokolárneho odovzdania a prevzatia predmetu zákazky po dokončení inštalácie a sfunkčnenia predmetu obstarávania. V prípade, že výrobca poskytuje na jednotlivé položky záručnú dobu dlhšiu ako 24 mesiacov, platí pre účely plnenia tejto zmluvy dlhšia záručná doba.
3. Predávajúci zodpovedá za vady v súlade s bodom 2 Čl. 3 tejto zmluvy.
4. Záručná doba, uvedená v bode 2 tohto článku neplynie po dobu, po ktorú kupujúci nemôže užívať Tovar pre jeho vady, za ktoré zodpovedá Predávajúci. Záručná doba uvedená v bode 2 tohto článku sa primerane predĺži o dobu od uplatnenia reklamácie do doby odstránenia vady.
5. Vady zjavné, kvalitatívne alebo množstevné, zistené pri prevzatí Tovaru, je Kupujúci oprávnený reklamovať ihneď pri jeho preberaní.
6. Kupujúci je oprávnený neprevziať Tovar alebo jeho časť, ak Tovar:
	1. je nekompletný,
	2. je poškodený,
	3. vykazuje akékoľvek odchýlky od dohodnutého predmetu zmluvy,
	4. nie je 100 % funkčný.
7. Skryté vady má Kupujúci právo reklamovať bez zbytočného odkladu, najneskôr do konca záručnej lehoty.
8. Kupujúci je povinný doručiť reklamáciu predávajúcemu poštou, e-mailom alebo faxom, a to okamžite po zistení vady na dodanom Tovare, najneskôr do skončenia záručnej lehoty.
9. Záruky sa nevzťahujú na vady vzniknuté
	1. mechanickým poškodením spôsobeným neodbornou manipuláciou so zariadením Kupujúcim alebo treťou osobou,
	2. poškodením spôsobeným nevhodnými prevádzkovými podmienkami Kupujúceho alebo tretej osoby, nevhodným skladovaním,
	3. poškodením zavineným živelnou (vonkajšou) udalosťou, ktorú nespôsobil Predávajúci ani osoby, s ktorých pomocou plnil svoj záväzok,
	4. poškodením vzniknutým iným, resp. nesprávnym spôsobom používania predmetu plnenia, ako je uvedené v návode na obsluhu alebo ako je to obvyklé.
10. Vady zistené a reklamované v záručnej dobe odstráni Predávajúci v lehote 30 dní od oznámenia Kupujúcim. Predávajúci sa zaväzuje v prípade vady Tovaru počas záručnej doby tieto bezplatne odstrániť vady. Povinnosť bezplatného odstránenia vád sa nevzťahuje na prípady podľa bodu 9 tohto článku.
11. Ak predávajúci neodstráni vady v dohodnutej lehote, môže Kupujúci zabezpečiť ich odstránenie na náklady Predávajúceho.
12. Počas plynutia záručnej doby bude servis predmetu Zmluvy zabezpečovať servisný technik, ktorý je oprávnený na vykonávanie takejto činnosti.
13. Ak nie je v tejto Zmluve uvedené inak, pri zodpovednosti za vady predmetu plnenia platia ustanovenia §560 a nasl. Obchodného zákonníka.
14. Predávajúci zodpovedá za poškodenie, zničenie, stratu, resp. odcudzenie predmetu zmluvy až do doby jeho odovzdania a prevzatia Kupujúcim.
15. V prípade opakovaného dodania vadného Tovaru Predávajúcim má Kupujúci právo na odstúpenie od tejto Zmluvy a na bezodkladné vrátenie zaplatenej kúpnej ceny za dodaný vadný Tovar.

**Článok 6**

**Sankcie a škody**

1. V prípade nedodržania termínu dodávky Tovaru, uvedeného v bode 1 Článku 2 tejto Zmluvy je Kupujúci oprávnený od Predávajúceho požadovať zaplatenie zmluvnej pokuty vo výške 0,05% z ceny Tovaru, s ktorým je Predávajúci v omeškaní, a to za každý začatý deň omeškania.
2. Pokiaľ Tovar nebude dodaný ani v dodatočnej lehote, Kupujúci je oprávnený od tejto časti Zmluvy odstúpiť ohľadne nedodaného Tovaru a má nárok na náhradu škody, ktorá mu nedodaním takéhoto Tovaru vznikla. Za dodatočnú lehotu sa považuje obdobie v dĺžke 60 (šesťdesiat) dní.
3. Omeškanie s riadnym dodaním Tovaru trvajúce viac ako 60 (šesťdesiat) dní sa považuje za podstatné porušenie zmluvy a oprávňuje Kupujúceho na odstúpenie od Zmluvy.
4. Pre prípad omeškania Predávajúceho s odstránením vady predmetu Zmluvy má kupujúci nárok na uplatnenie zmluvnej pokuty vo výške 0,05% z ceny Tovaru resp. jeho časti, ktorého sa vada týka, a to za každý aj začatý deň omeškania. Tým nie je dotknuté právo kupujúceho na náhradu škody v rozsahu prevyšujúcom zmluvnú pokutu.
5. V prípade omeškania Kupujúceho s úhradou faktúry v lehote splatnosti má Predávajúci nárok na uplatnenie úroku z omeškania vo výške stanovenej príslušnými právnymi predpismi, s výnimkou okolností, charakterizovaných ako vyššia moc resp. zásah úradných miest. V prípade omeškania zaplatenia faktúry, si Predávajúci nebude uplatňovať nárok na úrok z omeškania, ak omeškanie bude spôsobené peňažným ústavom Kupujúceho.
6. V prípade preukázateľného zistenia, že špecifikácia Tovaru v zmysle Prílohy č. 1 tejto Zmluvy nie je splnená, je Kupujúci oprávnený uplatniť voči Predávajúcemu zmluvnú pokutu vo výške 500,- EUR za každú nedodržanú požiadavku špecifikácie Tovaru a za každý jednotlivý kus Tovaru.
7. Uplatnením nároku na zaplatenie zmluvnej pokuty nie je dotknuté právo Kupujúceho na náhradu preukázateľnej škody v plnej výške.
8. Nárok na zmluvné sankcie alebo úrok z omeškania nevzniká, ak dôvodom porušenia povinností zmluvných strán podľa tejto zmluvy bolo pôsobenie vyššej moci alebo omeškanie nebolo možné zmluvnou stranou žiadnym spôsobom ovplyvniť. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto Zmluvy v prípade, že toto neplnenie je v dôsledku vyššej moci. Pre účely tejto Zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť Zmluvné strany, napr. vojna, mobilizácia, štrajk, živelné pohromy, povstania a pod. Tá Zmluvná strana, ktorá sa odvolá na vyššiu moc, je povinná to oznámiť druhej Zmluvnej strane najneskôr do 5 (piatich) dní od vzniku tejto skutočnosti a môže požiadať o prípadnú úpravu podmienok tejto Zmluvy.Na požiadanie druhej Zmluvnej strany, ktorej boli avizované okolnosti vyššej moci, je povinný oznamovateľ povinný predložiť dôkaz.
9. Predávajúci sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
10. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
11. Ak vznikne škoda na predmete Zmluvy v období, v ktorom je Predávajúci povinný sa o ne starať, Predávajúci odstráni škodu na vlastné náklady tak, aby vykonaný predmet Zmluvy bol uvedený do pôvodného stavu.
12. Predávajúci zodpovedá za škodu na predmete Zmluvy spôsobenú vlastným zavinením počas svojich pracovných postupov pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu predmetu Zmluvy.

**Článok 7**

**Ostatné dojednania**

1. Predávajúci vyhlasuje, že predmet kúpy je nový a bezvadný, určený na požadované použitie, nie je zaťažený právami tretích osôb a predávajúci je oprávnený predmet zmluvy dodať v súlade s touto zmluvou a objednávky vystavenej na základe a v súlade s touto zmluvou.
2. Predávajúci sa zaväzuje pri dodaní predmetu kúpy do miesta dodania dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné bezpečnostné predpisy.
3. Ak predávajúci pri plnení tejto zmluvy využije kapacity subdodávateľa/ov, je povinný podľa ust. § 41 zákona o verejnom obstarávaní, uviesť v zmluve v čase jej uzavretia:
	1. podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
	2. identifikačné údaje subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo.
4. V prípade využitia subdodávateľov predloží každý predávajúci za seba Prílohu č. 3 - Zoznam subdodávateľov, ktorá sa stáva neoddeliteľnou súčasťou zmluvy.
5. Predávajúci je povinný oznámiť kupujúcemu akúkoľvek zmenu údajov o subdodávateľoch a to do piatich pracovných dní odo dňa, kedy sa predávajúci o tejto zmene dozvedel.
6. Predávajúci je oprávnený počas trvania tejto zmluvy zmeniť subdodávateľa (doplniť alebo vyškrtnúť), uvedeného v zozname subdodávateľov, avšak len s predchádzajúcim písomným súhlasom kupujúceho. V písomnej žiadosti predávajúceho o udelenie súhlasu je predávajúci povinný uviesť všetky údaje o navrhovanom novom subdodávateľovi, uvedené v zozname subdodávateľov najmä podiel zákazky, ktorý má predávajúci v úmysle zadať subdodávateľovi, predmet subdodávky ktorý má subdodávateľ dodať, identifikačné údaje navrhovaného subdodávateľa, vrátane údajov o osobe oprávnenej konať za subdodávateľa.
7. Predávajúci je následne povinný predložiť kupujúcemu aktualizovaný zoznam subdodávateľov (aktualizovanú Prílohu č. 3) do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vyškrtnutie subdodávateľa zo zoznamu). Na požiadanie kupujúceho je predávajúci povinný kupujúcemu preukázať deň uzatvorenia zmluvy s novým subdodávateľom alebo deň skončenia zmluvy so subdodávateľom, predložením originálu príslušnej zmluvy alebo dokumentu o ukončení zmluvy, do piatich pracovných dní odo dňa doručenia požiadavky kupujúceho.
8. Každý subdodávateľ, ktorý má podľa zákona o registri partnerov verejného sektora povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Subdodávateľ uvedený v Prílohe č. 3 tejto zmluvy, na ktorého sa vzťahuje povinnosť podľa predchádzajúcej vety, musí byť zapísaný v registri partnerov verejného sektora počas celej doby trvania tejto zmluvy.
9. Možnosťou využitia subdodávateľov nie je dotknutá zodpovednosť predávajúceho za riadne plnenie zmluvy.
10. Zmluvné strany sa dohodli na dodržiavaní mlčanlivosti o informáciách, ktoré tvoria obchodné tajomstvo zmluvných strán, alebo majú byť inak chránené pred tretími osobami.
11. Predávajúci je povinný poskytnúť súčinnosť pri vykonávaní finančnej kontroly, strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti tejto zmluvy a Zmluvy o poskytnutí nenávratného finančného príspevku (ďalej len NFP), a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami Poskytovateľa NFP na vykonanie auditu/kontroly sú najmä:
	1. Ministerstvo dopravy a výstavby Slovenskej republiky a ním poverené osoby (auditné útvary)
	2. Ministerstvo školstva, vedy, výskumu a športu Slovenskej republiky a ním poverené osoby (auditné útvary),
	3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
	4. Orgán auditu, jeho spolupracujúce orgány a osoby poverené na výkon kontroly/auditu,
	5. Splnomocnení zástupcovia Európskej komisie a Európskeho dvora audítorov,
	6. Orgán zabezpečujúci ochranu finančných záujmov EÚ,
	7. osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.

V tejto súvislosti sa výkon kontroly môže vzťahovať aj na predávajúceho a prípadne i jeho subdodávateľov.

**Článok 8**

**Trvanie a ukončenie zmlvuy**

1. Táto Zmluva sa uzatvára na dobu určitú, a to na dobu 6 mesiacov odo dňa nadobudnutia jej účinnosti.
2. Táto Zmluva zaniká:
3. uplynutím doby, na ktorú bola uzavretá,
4. písomnou dohodou Zmluvných strán ku dňu uvedenému v takejto písomnej dohode,
5. odstúpením od Zmluvy z dôvodov stanovených v tejto Zmluve alebo v príslušných právnych predpisoch alebo ak druhá Zmluvná strana podstatným spôsobom poruší svoje zmluvné povinnosti,
6. zánikom Predávajúceho alebo Kupujúceho bez právneho nástupcu.
7. Ktorákoľvek zo zmluvných strán je oprávnená okamžite odstúpiť od tejto Zmluvy pri podstatnom porušení povinnosti, vyplývajúcej z tejto Zmluvy a požadovať náhradu škody, ktorá jej vznikla zavinením druhej Zmluvnej strany. Zmluvné strany sa dohodli, že za podstatné porušenie povinnosti budú považovať:
8. porušenie povinnosti za podmienok uvedených v ust. § 345 ods. 2 Obchodného zákonníka, alebo
9. porušenie povinnosti, zakladajúcej niektorý z dôvodov pre okamžité odstúpenie od zmluvy uvedený v ods. 4. alebo 5. tohto článku Zmluvy.
10. Kupujúci je oprávnený odstúpiť od tejto Zmluvy aj z nasledovných dôvodov:
11. ak súd právoplatne uzná kohokoľvek zo štatutárneho orgánu Predávajúceho alebo zamestnancov Predávajúceho za vinných z trestného činu bezprostredne súvisiaceho s uzatváraním a/alebo plnením tejto Zmluvy,
12. straty nevyhnutnej kvalifikácie Predávajúceho vrátane (ale nielen) straty (živnostenského) oprávnenia na vykonávanie činností, ktoré bezprostredne súvisia s predmetom tejto Zmluvy;
13. ak v čase uzavretia tejto Zmluvy existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) zákona o verejnom obstarávaní,
14. ak táto Zmluva nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so zmluvou o fungovaní Európskej únie,
15. ak predávajúci nemá v čase uzavretia tejto Zmluvy v registri partnerov verejného sektora zapísaných konečných užívateľov výhod alebo ak bolo právoplatne rozhodnuté o vyčiarknutí Predávajúceho z registra partnerov verejného sektora za predpokladu, že sa na predávajúceho vzťahuje povinnosť zápisu v registri partnerov verejného sektora,
16. Predávajúci je viac ako 2-krát v omeškaní s dodávkou tovaru, okrem prípadu, ak dôvodom sú skutočnosti charakterizované ako vyššia moc,
17. Predávajúci viac ako 2-krát nedodržal kvalitu dodania predmetu Zmluvy,
18. zistené vady neodstráni v dohodnutých termínoch ani na druhý termín,
19. Predávajúci viac ako 2-krát bezdôvodne odmietne dodať predmet Zmluvy alebo jeho časť, resp. doručí kupujúcemu oznámenie, že nie je spôsobilý plniť predmet zmluvy alebo jeho časť,
20. Predávajúci pri dodávke predmetu Zmluvy koná spôsobom, kedy Kupujúcemu vzniká škoda alebo mu hrozí vznik škody,
21. Predávajúci viac ako 2-krát poruší inú povinnosť podľa Zmluvy, ktorá nie je výslovne uvedená v tomto článku Zmluvy alebo povinnosť vyplývajúcu z ustanovení príslušných právnych predpisov,
22. ak sa voči Predávajúcemu vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči Predávajúcemu začaté vyrovnávacie konanie alebo reštrukturalizácia,
23. Predávajúci vstúpil do likvidácie
24. Predávajúci poruší povinnosť stanovenú v bode 8 Čl. 7 tejto zmluvy.
25. Predávajúci je oprávnený okamžite odstúpiť od tejto zmluvy v prípade, ak Kupujúci je viac ako 2-krát v omeškaní s úhradou fakturovanej ceny za predmet Zmluvy o viac ako 30 (tridsať) kalendárnych dní.
26. Kupujúci je oprávnený odstúpiť od tejto Zmluvy aj v ďalších prípadoch v zmysle ust. § 19 zákona o verejnom obstarávaní.
27. Kupujúci si v rámci záväzkového vzťahu s Predávajúcim vyhradzuje právo bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu medzi Kupujúcim a Predávajúcim a výsledky administratívnej finančnej kontroly verejného obstarávania zo strany poskytovateľa nenávratných finančných prostriedkov (NFP) neumožňujú financovanie výdavkov vzniknutých z verejného obstarávania predchádzajúceho uzavretiu tejto Zmluvy.
28. Odstúpenie od Zmluvy musí byť oznámené druhej Zmluvnej strane písomne listinnou formou, s uvedením dôvodu, pre ktorý Zmluvná strana odstupuje od Zmluvy a bez zbytočného odkladu po tom, ako sa o podstatnom porušení tejto Zmluvy dozvedela.
29. Odstúpenie nadobúda účinnosť dňom riadneho doručenia odstúpenia druhej Zmluvnej strane resp. dňom odmietnutia prevzatia písomného odstúpenia druhou Zmluvnou stranou.
30. V prípade odstúpenia od Zmluvy ktoroukoľvek Zmluvnou stranou, budú plnenia začaté v čase odstúpenia riadne ukončené a preukázateľné náklady, spojené s plnením predmetu Zmluvy do tej doby budú v plnej výške zo strany Kupujúceho uhradené.

**Článok 9**

**Záverečné ustanovenia**

1. Neoddeliteľnou súčasťou tejto Zmluvy sú jej prílohy:

Príloha č. 1 – Opis predmetu zákazky,

Príloha č. 2 – Štruktúrovaný rozpočet,

Príloha č. 3 - Zoznam subdodávateľov.

1. Táto Zmluva sa riadi a vykladá v súlade s právnym poriadkom Slovenskej republiky. Ak nie je dohodnuté v tejto Zmluve inak, riadia sa právne vzťahy z nej vyplývajúce a vznikajúce ustanoveniami zákona o verejnom obstarávaní, Obchodného zákonníka a súvisiacimi všeobecne záväznými právnymi predpismi platnými a účinnými na území Slovenskej republiky.
2. Zmluvné strany sa týmto zaväzujú, že vynaložia všetko úsilie, ktoré je od nich možné spravodlivo požadovať, aby došlo k urovnaniu všetkých sporov, rozporov alebo nárokov vzniknutých medzi nimi z tejto zmluvy a v súvislosti s ňou zmierom. Ak zmluvné strany nevyriešia akýkoľvek spor, ktorý vznikne z tejto zmluvy, vrátane sporu o jej platnosť, výklad alebo zrušenie, zmierom, bude riešený pred príslušným súdom Slovenskej republiky.
3. Ak sa akékoľvek ustanovenie tejto Zmluvy stane neplatným v dôsledku jeho rozporu s právnymi predpismi Slovenskej republiky, nespôsobí to neplatnosť celej Zzmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné ustanovenie Zmluvy novým platným ustanovením tak, aby bol zachovaný účel tejto Zmluvy a obsah jednotlivých ustanovení tejto Zmluvy.
4. Túto Zmluvu je možné zmeniť počas jej trvania len vo forme písomného dodatku k tejto Zmluve, pokiaľ dodatok nebude v rozpore s ust. § 18 zákona o verejnom obstarávaní a ak potreba zmeny Zmluvy vyplynula z okolností, ktoré Kupujúci ako verejný obstarávateľ nemohol pri vynaložení náležitej starostlivosti predvídať a zmenou sa nemení charakter Zmluvy. Dodatky sa po podpísaní zmluvnými stranami a nadobudnutím ich účinnosti stávajú nedeliteľnou súčasťou tejto Zmluvy.
5. V  prípade podľa písmena bodu 4 Článku 2 a  po predchádzajúcom písomnom súhlase zo strany Kupujúceho uzavrú Zmluvné strany dodatok k tejto Zmluve, na základe ktorého môže Predávajúci použiť na splnenie predmetu Zmluvy kvalitatívne adekvátny tovar. Zodpovednosť Predávajúceho za prípadné vady, nedostatky alebo odchýlky takto dodávaného tovaru však týmto súhlasom nie je dotknutá.
6. Predávajúci sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky, ako aj právne akty EÚ v oblasti štrukturálnych fondov EÚ a primerane v rozsahu vzťahujúcom sa na Predávajúceho, aj rešpektovať ostatné pravidlá vydané na ich základe.
7. Zmluvné strany sa zaväzujú vzájomne sa informovať o akýchkoľvek skutočnostiach, ktoré môžu mať vplyv na plnenie Zmluvy.
8. Zmluva je vyhotovená v piatich rovnopisoch v slovenskom jazyku, z ktorých každý je považovaný za originál. Kupujúci dostane štyri (4) rovnopisy a Predávajúci jeden (1) rovnopis.
9. Žiadna zo Zmluvných strán nie je oprávnená postúpiť Zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany. Predávajúci nie je oprávnený postúpiť akúkoľvek pohľadávku voči Kupujúcemu na tretiu osobu. Zmluvné strany nie sú oprávnené na prevod svojich práv a povinností, ktoré zo Zmluvy vyplývajú, na tretiu osobu bez predchádzajúceho písomného súhlasu druhej Zmluvnej strany.
10. Zmluva nadobúda platnosť dňom jej podpisu oboma zmluvnými stranami. Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania predchádzajúceho uzavretiu tejto zmluvy (ďalej len „verejné obstarávanie“), pričom rozhodujúci je dátum doručenia správy z kontroly prijímateľovi a následne po naplnení povinnosti v zmysle § 47a ods. 1 Občianskeho zákonníka, teda účinnosť táto zmluva nadobudne dňom nasledujúcim po dni jej zverejnenia v Centrálnom registri zmlúv. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejné obstarávanie a následne po naplnení povinnosti v zmysle § 47a ods. 1 Občianskeho zákonníka, teda účinnosť táto zmluva nadobudne dňom nasledujúcim po dni jej zverejnenia v Centrálnom registri zmlúv.

Zverejnenie Zmluvu zabezpečí Kupujúci.

1. Zmluvné strany vyhlasujú, že si zmluvu pozorne prečítali, jej obsahu porozumeli a predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité a zrozumiteľné, vyjadrené nie v tiesni a za nápadne nevýhodných podmienok. Zmluvné strany na znak svojho súhlasu s obsahom zmluvy túto zmluvu vlastnoručne podpísali.

|  |  |
| --- | --- |
| **Za Kupujúceho****Chemický ústav Slovenskej akadémie vied** Ing. Miroslav Koóš, DrSc.Riaditeľ | **Za Predávajúceho** |
| Dátum: | Dátum:  |
| V Bratislave | V .................. |

Príloha č. 1 – Opis predmetu zákazky

*BUDE DOPLNENÁ VEREJNÝM OBSTARÁVATEĽOM PRED PODPISOM ZMLUVY S ÚSPEŠNÝM UCHÁDZAČOM*

Príloha č. 2 – Štruktúrovaný rozpočet

*BUDE DOPLNENÁ VEREJNÝM OBSTARÁVATEĽOM PRED PODPISOM ZMLUVY S ÚSPEŠNÝM UCHÁDZAČOM*

Príloha č. 3 - Zoznam subdodávateľov

|  |  |  |  |  |  |  |
| --- | --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľaAdresa sídla alebo miesta podnikania | Identifikačné číslo alebo dátum narodenia, ak nebolo pridelené identifikačné číslo | Meno a priezvisko, adresa pobytu a dátum narodenia osoby oprávnenej konať za subdodávateľa | IČO | Podiel plnenia zo Zmluvy o dielo a z licenčnej zmluvy v % | Predmet subdodávok |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |